Държавен вестник, бр. 39, 2024 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  39
държавния бюджет, от Европейския съюз и 
по международни програми и споразумения, 
от дарения и от други източници в съответ­
ствие с целите и приоритетите, определени 
в национални или секторни стратегически 
документи за развитие и насърчаване на на­
учните изследвания.
(2) Със средства от държавния бюджет се 
финансират изцяло или частично дейности 
за изпълнение на:
1. националните програми в областта на 
науката;
2. Националната пътна карта за научноиз­
следователска инфраструктура;
3. Рамковата програма за научни изслед­
вания и иновации;
4. научноизследователски проекти на кон­
курсен принцип;
5. програми за международна и между­
секторна мобилност на учени и докторанти.
(3) Със средства от Европейския съюз и 
по международни договори и програми се 
финансират изцяло или частично дейности 
за изпълнение на:
1. научноизследователски проекти;
2. програми за международна и между­
секторна мобилност на учени и докторанти;
3. проекти и споразумения за изграждане 
и функциониране на научноизследователска 
инфраструктура;
4. двустранни и многостранни междуна­
родни договори и програми;
5. европейски и трансевропейски научни 
програми.
(4) Със средства от държавния бюджет 
може да се съфинансират дейности по ал. 3.
Чл. 24. (1) Насърчаването на развитието на 
научните изследвания чрез финансиране със 
средства от държавния бюджет се осъщест­
вява при условията и по реда на този закон.
(2) Насърчаването на развитието на научни 
изследвания чрез финансиране със средства от 
държавния бюджет може да се осъществява и 
при условията и по реда на специални закони 
за изпълнение на секторни политики.
(3) Насърчаването на развитието на науч­
ните изследвания чрез финансиране със сред­
ства от Европейския съюз и по международни 
договори се осъществява при условията и по 
реда, определени в правото на Европейския 
съюз, националното право и международните 
договори.
(4) Финансирането и насърчаването на 
икономически дейности на висши училища и 
научни организации със средства от държавния 
бюджет за извършване на научни изследвания 
и иновационни дейности по реда на този закон 
са допустими при съобразяване с европейските 
правила в областта на държавните помощи и 
при спазване на условията и реда на Закона 
за държавните помощи.
Раздел II
Фонд „Научни изследвания“
Чл. 25. Фонд „Научни изследвания“, нари­
чан по-нататък „фонда“, е юридическо лице 
със седалище град София. Управителят на 
фонда е второстепенен разпоредител с бюджет 
по бюджета на Министерството на образова­
нието и науката.
Чл. 26. Фонд „Научни изследвания“:
1. финансира проекти, програми и дей­
ности за насърчаване и развитие на научните 
изследвания и на научноизследователската 
инфраструктура и за кариерно развитие на 
учените в съответствие със стратегическите 
документи за научни изследвания и иновации 
на Република България и Европейския съюз;
2. финансово подпомага участието на 
научните организации и висшите училища 
в европейски и други международни програ­
ми, проекти и двустранни споразумения за 
научни изследвания и финансира участието 
на български научни колективи в тях;
3. работи и в координация с други орга­
низации, финансиращи научни изследвания 
и иновации, и подпомага разпространението 
на научни знания.
Чл. 27. Управлението и дейността на фонда 
се осъществяват в съответствие с правилник, 
приет от Министерския съвет по предложение 
на министъра на образованието и науката.
Чл. 28. (1) Органи за управление на Фонд 
„Научни изследвания“ са:
1. изпълнителен съвет;
2. председател на изпълнителния съвет;
3. управител.
(2) Позициите на министър на образо­
ванието и науката, заместник-министър на 
образованието и науката с ресор научни 
изследвания, председател на изпълнителния 
съвет на фонда, управител на фонда и изпъл­
нителен директор на Изпълнителна агенция 
„Програма за образование“ не могат да се 
заемат едновременно, както и всеки две от 
тях, от хабилитирани лица от едно и също 
професионално направление. 
(3) Изпълнителният съвет осъществява 
научноизследователската част от управлени­
ето на дейността на фонда, като ръководи 
и провежда дейностите по планиране, орга­
низиране и оценяване на научните конкурси 
на фонда.
(4) Изпълнителният съвет се състои от 
хабилитирани лица, предложени при условия 
и по ред, определени в правилника на Фонд 
„Научни изследвания“, представители на 
Министерството на образованието и науката, 
както и представител на Министерството 
на иновациите и растежа. Съставът на из­
пълнителния съвет се определя със заповед 
на министъра на образованието и науката.